130 Csiki Erna. 



hegység ; Horvátország : Fuzine, Delnice ; Bosznia : Vucjaluka, 

 Bjelasnica- és Igmaii-planina, Visegrád, Krupa. 



Tápnövénye a lúczfenyö (Picea excelsa) és ritkábban a vörös 

 fenyő (Larix larix). Április vagy május hónapokban rajzik, első 

 nemzedéke júliusban, a második októberben teljesen kifejlődött, 

 egy harmadik nemzedék nagyon ritkán fejlődik. Rágványa az 

 előbbi fajéhoz hasonló, eltérés leginkább abban nyilvánul, hogy 

 a nőstény az anyamenet bejératát kiszélesíti, előcsarnokot készít. 

 Szintén veszedelmes faj, mely különösen a lúczfenyö ültetvények- 

 ben okoz tetemes kárt. 



3. Hylastes lineáris Erichs. {variolosus Perris, clavus Wollast. 



Fekete, kevésbé fénylő, a csápok, a lábfejizek és ritkán a 

 szárnyfedők is vöröses-barnák. Az ormány a tövén kissé benyo- 

 mott, gyenge hosszanti éllel. Az előtör háta másfélszer oly hosszú 

 mint széles, párhuzamos oldalakkal, felül kissé lapított, erőtelje- 

 sen pontozott, a pontok hosszúkások és helyenként ránczokká 

 folynak össze, hosszanti középvonala sima vagy élecske emelkedik 

 ki. A szárnyfedők hengeresek, hosszúak, párhuzamos oldalakkal, 

 a pontozott barázdák elég finomak, a közterek szélesebbek fino- 

 man szemecskézettek, testhezálló szőrökkel sürün fedettek és egy 

 sor kissé lehajló sörtével díszítettek. Hossza 3 — 3-5 mm. 



Előfordul egész Európában; Magyarországon (Zirczen és a 

 Hoverla-hegyen Máramaros vármegyében) ritka. 



Tápnövénye az erdei fenyő {Pinus silvestris) és a tenger- 

 melléki fenyő (P. maritima). Életmódját még nem ismerjük eléggé, 

 az azonban bizonyos, hogy évenként két nemzedéke fejlődik, az 

 első májás-júniusbau, a második július-augusztusban lép fel. 



var. corticiperda Erichson. 



A törzsfajtól következőkben tér el : a szárnyfedők közterei 

 olyan szélesek mint a pontozott barázdák, utóbbiak pontjai na- 

 gyok, erőteljesek, a közterekben a sűrű szőrözet hiányzik, csak 

 a sörtesor van meg. 



Előfordul a Földközi-tenger tájában, nálunk Dalmácziában 

 (Meleda) szigetén. 



